***ΠΟΙΗΣΗ : ΠΑΡΑΔΟΣΙΑΚΗ & ΝΕΟΤΕΡΗ***

***ΧΑΡΑΚΤΗΡΙΣΤΙΚΑ ΠΑΡΑΔΟΣΙΑΚΗΣ ΠΟΙΗΣΗΣ***

***ΕΞΩΤΕΡΙΚΑ ( ΜΟΡΦΙΚΑ)***

* *έμμετρος στίχος*
* *ρυθμός και ύπαρξη ομοιοκαταληξίας*
* *κατανομή του ποιήματος σε στροφές με σταθερό αριθμό συλλαβών*
* *ο στίχος έχει ορισμένο ποιητικό ανάπτυγμα που καθορίζεται από τον αριθμό των συλλαβών του*
* *τήρηση ποιητικών, γραμματικών και συντακτικών κανόνων*
* *κανονική χρήση σημείων στίξης*
* *ποιητικό λεξιλόγιο, χρήση ποιητικών εικόνων, μουσικός τόνος*

***ΕΣΩΤΕΡΙΚΑ ( ΠΕΡΙΕΧΟΜΕΝΟΥ)***

* *διατήρηση του νοήματος των λέξεων*
* *λογική ανάπτυξη και παρουσίαση του θέματος*
* *εύκολος εντοπισμός του θέματος του ποιήματος*
* *νοηματική αλληλουχία*
* *ο τίτλος του ποιήματος φανερώνει το περιεχόμενο*
* *λυρισμός: έκφραση συναισθημάτων*
* *στόχος η αισθητική απόλαυση*
* *λυρικότητα στον λόγο*

***ΧΑΡΑΚΤΗΡΙΣΤΙΚΑ ΝΕΟΤΕΡΗΣ ΠΟΙΗΣΗΣ***

***ΕΞΩΤΕΡΙΚΑ ( ΜΟΡΦΙΚΑ)***

* *ελεύθερος στίχος χωρίς ομοιοκαταληξία, ρυθμό και μέτρο*
* *ακανόνιστη στίξη*
* *δεν υπάρχει κατανομή και οργάνωση σε στροφές σταθερής μορφής. Το νεοτερικό ποίημα κατανέμεται σε άνισα στροφικά σύνολα ή πολλές φορές αναπτύσσεται σε ένα ενιαίο, συνεχές και συμπαγές σύνολο στίχων*
* *οι στίχοι δεν έχουν ορισμένο αριθμό συλλαβών*
* *πολλές φορές το νεοτερικό ποίημα δεν κατανέμεται σε στίχους, αλλά γράφεται με έναν τρόπο που θυμίζει πεζό λόγο*
* *αμφισβήτηση κάθε κανόνα*

***ΕΣΩΤΕΡΙΚΑ ( ΠΕΡΙΕΧΟΜΕΝΟΥ)***

* *χρήση καθημερινής γλώσσας. Ο νεοτερικός ποιητής δεν επιδιώκει τη χρήση εντυπωσιακών, σπάνιων και ποιητικών λέξεων*
* *εκφραστική τόλμη και πρωτοτυπία εκφράσεων: λέξεις που φαίνονται αταίριαστες , στη νεότερη ποίηση συσχετίζονται και συνδέονται*
* *πολυσημία των λέξεων. Οι λέξεις αποκτούν καινούριο νόημα*
* *δεν αποκαλύπτεται εύκολα το θέμα της : η νεοτερική ποίηση είναι δυσνόητη και κλειστή*
* *τα νοήματα δεν είναι ξεκάθαρα. Η νεοτερική ποίηση είναι υπαινικτική*
* *ο τίτλος δεν είναι δηλωτικός του περιεχομένου*
* *ύπαρξη άλογων στοιχείων*
* *απουσία λογικής και νοηματικής αλληλουχίας*
* *κυριαρχούν οι συνειρμοί και οι φράσεις γίνονται πολύσημες και ελλειπτικές*
* *καταργείται κάθε νοηματική αλληλουχία*
* *επιστρατεύονται τολμηρές μεταφορές και εικόνες*
* *η στίξη γίνεται χαλαρή, χρησιμοποιείται αναπάντεχα ή δεν υφίσταται καθόλου*
* *ο τίτλος γίνεται νοηματικά ανενεργός, καθώς δεν εκπροσωπεί όλο το ποίημα*
* *δεν είναι εύκολο να εντοπιστεί το θεματικό κέντρο του ποιήματος*

***ΣΤΙΧΟΥΡΓΙΚΗ ΚΑΙ ΜΕΤΡΙΚΗ***

*είναι ο ιδιαίτερος κλάδος που μελετά και εξετάζει τους κανόνες με τους οποίους είναι συνθεμένοι οι στίχοι ενός ή πολλών νοημάτων.*

*Στη νεοελληνική ποίηση, το μέτρο και ο ρυθμός καθορίζονται από την εναλλαγή τονισμένων και άτονων συλλαβών. Στην αρχαιοελληνική από την εναλλαγή μακρόχρονων και βραχύχρονων συλλαβών ( προσωδία)*

* *ιαμβικό μέτρο: συνδυασμός άτονης και τονισμένης συλλαβής*
* *τροχαϊκό μέτρο: συνδυασμός ( εναλλαγή ) τονισμένης και άτονης συλλαβής*
* *αναπαιστικό μέτρο: συνδυασμός δύο άτονων και μιας τονισμένης συλλαβής*
* *δακτυλικό μέτρο: συνδυασμός μιας τονισμένης και δύο άτονων συλλαβών*
* *μεσοτονικό μέτρο: συνδυασμός μιας άτονης, τονισμένης και μιας άτονης συλλαβής*

***ΟΜΟΙΟΚΑΤΑΛΗΞΙΑ***

*είναι η πλήρης ομοιότητα δύο ή περισσότερων στίχων από το τελευταίο τονισμένο φωνήεν και μετά . Διακρίνεται σε:*

* *οξύτονη: όταν η τελευταία λέξη του στίχου τονίζεται στη λήγουσα*
* *παροξύτονη: όταν τονίζεται το φωνήεν της προτελευταίας συλλαβής του στίχου*
* *προπαροξύτονη: όταν το τελευταίο τονιζόμενο φωνήεν είναι η προπαραλήγουσα της καταληκτικής λέξης του στίχου*

*Ανάλογα με τον τρόπο που διατάσσονται οι ομοιοκατάληκτοι στίχοι μέσα στη στροφή, η ομοιοκαταληξία διακρίνεται σε:*

* *ζευγαρωτή: ααββ*
* *πλεχτή: αβαβ*
* *σταυρωτή:αββα*
* *ζευγαροπλεχτή: ααβγγβ*
* *ελεύθερη*

***ΧΑΣΜΩΔΙΑ***

*προκαλείται όταν:*

* *ανταμώνουν δύο φωνηεντικά στοιχεία σε συνεχόμενες συλλαβές στο μέσο μιας λέξης είτε στο εσωτερικό της ίδιας λέξης ( εσωτερική), π.χ. σαν προ****αιώ****νιο ξόανο*
* *στη συνεκφορά δυο συνεχόμενων λέξεων ( εξωτερική), π.χ.* ***από α****γάλματα και εικόνες*